RJD विधायक फराज फातमी !
bihar-jharkhand news | Date: 15-Jan-2020 | 16:17:14
राष्ट्रीय जनता दल के विधायक फराज फातमी ने पार्टी लाइन के खिलाफ जाते हुए कहा है कि बिहार में मुख्यमंत्री नीतीश कुमार से बड़ा कोई चेहरा नहीं है. उन्होंने कहा कि नीतीश कुमार ही अगले विधानसभा चुनाव के बाद बिहार में सरकार बनाएंगे|
बिहार में NRC लागू नहीं होगा : सरकार !
फराज फातमी जनता दल यूनाइटेड (JDU) के एक कार्यक्रम में भी शामिल हुए. उन्होंने RJD के नीतिगत फैसलों पर भी सवाल उठाया. फराज फातमी ने कहा कि पता नहीं तेजस्वी यादव NRC के खिलाफ रैलियां क्यों निकाल रहे हैं, जबकि राज्य सरकार ने कह दिया है कि बिहार में NRC लागू नहीं होगा|
फराज फातमी ने कहा, 2020 में उनके (RJD) पास कोई एजेंडा नहीं बचेगा. मुख्यमंत्री ने प्रदेश में काफी काम किए हैं. CAA का जो मुद्दा उठाया जा रहा है, उसके बारे में मुख्यमंत्री ने पहले ही कह दिया है कि बिहार में NRC लागू नहीं होगा. जब NRC का कानून बना ही नहीं तो इस पर बेवजह चर्चा करने की क्या जरूरत|
अभी अनुमान लगाना ठीक नहीं !
फराज फातमी ने कहा, NRC और CAA असम में लाया गया था. सुप्रीम कोर्ट के निर्देश में असम अकॉर्ड के तहत इसे लाया गया था. जब NRC कानून बनेगा तब हम इस पर बात करेंगे. अभी इस पर अनुमान लगाना ठीक नहीं. तेजस्वी यादव इसके खिलाफ जा रहे हैं क्योंकि उनके पास कोई मुद्दा नहीं है|